જ્યારે બીજી તરફ એવી પણ ચર્ચા ચાલી રહી છે કે ચૂંટણી પરિણામ બાદ ભાજપ અને બસપા વચ્ચે ગઠબંધન થઈ શકે તેમ છે. એવું કહેવામાં આવી રહ્યું છે કે માયાવતી ભાજપ માટે નવા મહેબુબા મુફતી બની શકે તેમ છે. ભાજપ આગામી ર૦૧૯ની લોકસભાની ચૂંટણીને ધ્યાનમાં લઈને જો તેમની પાર્ટીને બહુમતિ ન મળે તો તેઓ બસપા સાથે ગઠબંધન કરી સરકાર રચવા દાવો કરી શકે તેવી પણ શક્યતા છે. ઉત્તરપ્રદેશની ચૂંટણીને રાજકીય સ્તરે મહત્વની માનવામાં આવી રહી છે. ભાજપ આ રાજ્યમાં કોઈપણ રીતે સત્તા મેળવવા માગે છે અને બીજી તરફ સપા અને કોંગ્રેસે ગઠબંધન કરી આ વખતે ભાજપને કોઈપણ રીતે અટકાવવાના પ્રયાસ કર્યા છે તેથી હવે કોણ સફળ થાય છે તે જોવાનું રહ્યું.